ഉന്നത വിജയം നേടുന്ന മാധ്യമ വിദ്യാര്ത്ഥികള്ക്ക് സത്യവ്രതന് സ്മാരക സ്വര്ണ്ണമെഡലുകള് സമ്മാനിക്കും കൊച്ചി: കേരള മീഡിയ അക്കാദമിയില് നിന്ന് ഉന്നത വിജയം നേടുന്ന വിദ്യാര്ത്ഥികള്ക്കായി പ്രമുഖ മാധ്യമപ്രവര്ത്തകനും കേരള മീഡിയ അക്കാദമി ഡയറക്ടറുമായിരുന്ന എന് എന് സത്യവ്രതന്റെ പേരില് പ്രൊഫ.കെ.വി.തോമസ് വിദ്യാധനം ട്രസ്റ്റ്, ഏര്പ്പെടുത്തിയിട്ടുള്ള അഞ്ചാമത് സത്യവ്രതന് സ്മാരക സ്വര്ണ്ണമെഡലുകള് നവംബര്9 ന് രാവിലെപതിനൊന്ന് മണിക്ക് കേരള മീഡിയ അക്കാദമി ഹാളില് നടത്തുമെന്ന് പ്രൊഫ. കെ.വി.തോമസ് അറിയിച്ചു. മാതൃഭൂമി മാനേജിംഗ് എഡിറ്റര് എം.വി. ശ്രേയസ് കുമാര് എംപി യാണ് സമ്മാന ദാന ചടങ്ങ് നിര്വ്വഹിക്കുന്നത്. എന്.സി.പി. സംസ്ഥാന അധ്യക്ഷന് പി.സി. ചാക്കോ എന്.എന്.സത്യവ്രതന് അനുസ്മരണ പ്രഭാഷണം നടത്തുമെന്ന് വിദ്യാധനം ട്രസ്റ്റ് മാനേജിംഗ് ട്രസ്റ്റി പ്രൊഫ. കെ.വി.തോമസ് അറിയിച്ചിട്ടുണ്ട്. ഇക്കഴിഞ്ഞ വര്ഷംഉന്നത വിജയം നേടിയ ആര് വിദ്യ പത്രപ്രവര്ത്തനം,സീതാലക്ഷ്മി ആര്ടി.വി.ജേര്ണലിസം, ഗായത്രി ഗോപി പബ്ലിക് റിലേഷന്സ്എന്നിവര്ക്കാണ് സ്വര്ണ്ണമെഡല് സമ്മാനിക്കുന്നത്. അക്കാദമി ചെയര്മാന് ആര്.എസ്.ബാബു അദ്ധ്യക്ഷത വഹിക്കുന്ന ചടങ്ങില് പി.ടി.തോമസ് എം.എല്.എ, മാധ്യമ പ്രവര്ത്തകന് ബാബു ജോസഫ്, അഡ്വ. എന്.എന്.സുഗുണപാലന് എന്നിവര് പ്രസംഗിക്കും.